গ্রিক পুরাণ
ঐতিহাসিক হেরোডোটাস ও ডিওডোরাস সিকিউলাস এবং ভূগোলবিদ পসানিয়াস ও স্ট্র্যাবো গ্রিক বিশ্ব পরিভ্রমণ করে তাঁদের শোনা অসংখ্য স্থানীয় পুরাকথা লিপিবদ্ধ করেন। এগুলির অনেকগুলিই অল্পজ্ঞাত পাঠান্তর। বিশেষত হেরোডোটাস বিভিন্ন প্রথাসমূহের উৎস সন্ধান করেন এবং প্রাচ্য ও গ্রিসের ঐতিহাসিক ও পৌরাণিক মূলের পার্থক্যটি আবিষ্কার করেন।
হোর্হে ভালদানো
ভ্যালদানোকে অনেক সময় ফুটবলের প্রদর্শক নামে ডাকা হয়। মেক্সিকোতে ১৯৮৬ ফিফা বিশ্বকাপ জয়ী আর্জেন্টিনা দলের সদস্য ছিলেন তিনি। প্রতিযোগিতার ফাইনাল খেলায় পশ্চিম জার্মানির বিপক্ষে আর্জেন্টিনার হয়ে তিনি দ্বিতীয় গোলটি করেন, যেখানে আর্জেন্টিনা ৩–২ গোলের ব্যবধানে জয় লাভ করে। ভ্যালদানো স্পেনীয় ক্লাব রিয়াল মাদ্রিদের হয়ে খেলেছেন এবং পরবর্তীতে তিনি ক্লাবটির খেলাধুলা বিষয়ক পরিচালক হিসেবে দায়িত্ব পালন করেন।